Pirmsskola 6 gadi

Tēma: Varoņi

3. nodarbība - Mūsu varoņi

**Nodarbības atsegums**

**Plānotie bērnam sasniedzamie rezultāti**

***Bērnam veidojas priekšstats par to,***

* kuri ir vietējie varoņi un kādi tikumi viņiem piemīt;
* vai ir nepieciešams kādam līdzināties un kādēļ.

***Bērnam sāk veidoties morālais ieradums…***

* novērtēt savu un citu cilvēku labos darbus;
* mācīties no citiem;
* pamanīt labo sevī un apkārtējos.

**Nodarbībā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Cilvēka cieņa, Latvijas valsts | Cilvēks, patiesība, harmonija |
| **Tikumi** | Drosme, atbildība, centība | Pašiniciatīva, pateicīgums  |

*Aplūkotās vērtības un tikumi var būt atšķirīgi, pamatojoties uz to, kādi varoņi nodarbībās raksturoti.*

**Atslēgvārdi:** apbalvojums, varonis, neparasts, nominēt, augstu vērtēt, unikāls, identisks.

**Mācību materiāli:**

* piemēri ar varoņiem vietējā kopienā (jāizveido skolotājam).

**Atslēgas jautājumi:**

1. Kuru cilvēku tu augstu vērtē?
2. Kāpēc tu viņu vērtē augstu?
3. Kuri tikumi viņam piemīt?
4. Kā mēs varam līdzināties saviem varoņiem?

Bērna un skolotāja darbības plānotā rezultāta sasniegšanai

Ierosme. Neslavinātie varoņi

Iepriekšējā nodarbībā tika runāts par dažiem slaveniem cilvēkiem, kas saņēmuši apbalvojumus, jo ir paveikuši neparastas lietas. Tomēr par daudz cilvēkiem, kuri saņem šos apbalvojumus, mēs nekad neesam dzirdējuši! Ļaudis nominē cilvēkus no savas kopienas un tādus cilvēkus, kas paveikuši ko ievērojamu. Miniet dažus piemērus no jūsu apkaimes! Šeit ir daži piemēri:<https://skaties.lv/latvijas-lepnums/>

1. aktivitāte. Mūsu varoņi

Ne visiem varoņiem jāpaveic lielas vai neparastas lietas. Dažkārt varonis ir tas cilvēks, kurš paveic ko ievērojamu savā kopienā, piemēram, ir lielisks draugs, palīdz kaimiņiem vai neatlaidīgi tiecas pārvarēt grūtības. Pavaicājiet bērniem padomāt, kuru no sev pazīstamiem cilvēkiem viņi īpaši atzinīgi vērtē! Skolotājs var sniegt personīgu piemēru.

Lūdziet bērniem izveidot sava izvēlētā varoņa profilu, tajā ietverot:

* vārdu un attēlu;
* pamatojumu, kāpēc šis cilvēks ir varonis;
* tikumus, kuri varonim piemīt.

Bērni var pastāstīt par saviem varoņiem grupai/klasei, vai arī jūs varat izvietot grupā varoņu plakātus.

2. aktivitāte. Līdzināties saviem varoņiem

Ir svarīgi, lai mums būtu savi varoņi,  tas palīdz mums augt un kļūt par labākiem cilvēkiem. Kā mēs varam līdzināties saviem varoņiem? Pierakstiet grupas idejas uz tāfeles (piemēram, pavadot ar saviem varoņiem laiku, vērojot, kā tie rīkojas, pārdomājot, kā viņi varētu rīkoties noteiktā situācijā, un lūdzot viņiem padomu)! Uzsveriet, ka mēs nevēlamies kļūt par savu varoņu identiskām kopijām, jo katrs no mums ir unikāls, tomēr mēs varam mācīties no cilvēkiem mums apkārt.

Kopīgā noslēguma apspriede: 5 pirkstu refleksija

Uzzīmējiet uz tāfeles plaukstas kontūru uz uzdodiet bērniem šos jautājumus:

* Īkšķis: Ko tu šajā nodarbībā iemācījies?
* Rādītājpirksts: Kādus tikumus tu šodien izmantoji?
* Vidējais pirksts: Kas tev šodien šķita grūti?
* Zeltnesis: Kas tev šodien palīdzēja?
* Mazais pirkstiņš: Ko no šodien apgūtā tu noteikti paturēsi prātā?